ಆಲಪುಳಾ ಜಿಲ್ಲೆಯು ಸೆಪ್ಟೆಂಬರ್ 14, 1945 ರಂದು ಕೇರಳ ರಾಜ್ಯ ಲೈಬ್ರರಿ ಕೌನ್ಸಿಲ್ ಜನ್ಮತಳೆದ ಸ್ಥಾನವಾಗಿದೆ. ಅಂಬಾಲಪುಳದ ಪಿ.ಕೆ. ಮೆಮೋರಿಯಲ್ ಲೈಬ್ರರಿಯಲ್ಲಿ ಜರುಗಿದ ಟ್ರಾವಂಕೂರ್‌ನ ಎಲ್ಲಾ ಲೈಬ್ರರಿಗಳ ಸಭೆಯ ಪರಿಣಾಮ ಕೌನ್ಸಿಲ್ ಅನ್ನು ರಚಿಸಲಾಯಿತು. ಆಲಪುಳಾ ಜಿಲ್ಲೆಯ ಲೈಬ್ರರಿ ಕೌನ್ಸಿಲ್, ಜಿಲ್ಲೆಯಲ್ಲಿ ಬಹು ವಿಧದ ಸಾಮಾಜಿಕ-ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು, ಹಾಗೂ ಕಂಪ್ಯೂಟರ್ ಶಿಕ್ಷಣವನ್ನು ನಡೆಸುತ್ತದೆ.
ಶಾರದಾ ಮಂದಿರಮ್ - ಆರಾಧನಾ ಮಂದಿರಮ್ ಎನ್ನುವುದು ಮಾವೆಳಿಕ್ಕರದ ಶ್ರೀ ಕೃಷ್ಣ ಸ್ವಾಮಿ ದೇವಸ್ಥಾನದ ಬಳಿ ಕೇರಳ ಪಾಣಿನಿ ಎ.ಆರ್, ರಾಜರಾಜವರ್ಮ ಅವರು ನಿರ್ಮಿಸಿದ ಮನೆಯಾಗಿದೆ. ಅವರು ತಮ್ಮ ಜೀವನದ ಕೊನೆಯ ಭಾಗವನ್ನು ಇಲ್ಲಿ ಕಳೆದರು. ಕೇರಳ ಸರ್ಕಾರವು ಶಾರದಾಮಂದಿರಮ್ ಅನ್ನು ತನ್ನ ವಶಕ್ಕೆ ತೆಗೆದುಕೊಂಡು ಅದನ್ನು ಸ್ಮಾರಕವಾಗಿ ರಕ್ಷಿಸಿದೆ. ಕೇರಳ ಪಾಣಿನಿ ಎಂದು ಹೆಸರಾಗಿರುವ ಎ.ಆರ್ ಅವರು 1963 ರ ಫೆಬ್ರವರಿ 20 ರಂದು ಜನಿಸಿದರು. ಅವರು ಮಲೆಯಾಳದ ಮೊದಲ ವ್ಯಾಕರಣ ತಜ್ಞರಾಗಿದ್ದಾರೆ. ಅವರು ಪಠ್ಯಕ್ರಮವನ್ನು ಪರಿಷ್ಕರಿಸುವ ಮೂಲಕ ಮತ್ತು ಕುಡಿಪ್ಪಾಲಿಕ್ಕೂಡಮ್ ("ಗುಡಿಸಲು ಶಾಲೆಗಳು") ಅನ್ನು ಸುಧಾರಿಸುವ ಮೂಲಕ ಶಿಕ್ಷಣ ಪದ್ಧತಿಯಲ್ಲಿ ಪರಿಣಾಮಕಾರಿಯಾದ ಬದಲಾವಣೆಯನ್ನು ತರುವಲ್ಲಿ ಪ್ರಧಾನ ಪಾತ್ರ ವಹಿಸಿದ್ದರು. ಪಠ್ಯಪುಸ್ತಕದ ಕೊರತೆಯನ್ನು ನೀಗಿಸಲು ಅವರು ಸ್ವಂತ ಪಠ್ಯಪುಸ್ತಕಗಳನ್ನು ತಯಾರಿಸಿದರು. ಅವರು ಪ್ರಖ್ಯಾತ ಪ್ರೊಫೆಸರ್ ಆಗಿದ್ದರು. ಇವರ ಆಪ್ತ ಅನುಯಾಯಿಗಳಲ್ಲಿ ಸಾಹಿತ್ಯ ಪಂಚನನ್ ಪಿ.ಕೆ. ನಾರಾಯಣ ಪಿಳ್ಳೈ ಮತ್ತು ಸ್ವದೇಶಾಭಿಮಾನಿ ಕೆ. ರಾಮಕೃಷ್ಣ ಪಿಳ್ಳೈ ಸೇರಿದ್ದಾರೆ. ಅವರು 1918 ರ ಜೂನ್ 18 ರಂದು ನಿಧನರಾದರು.
ಎ. ಆರ್. ಅವರು ತಿರುವಂತಪುರದಲ್ಲಿನ ಮಹಾರಾಜ ಕಾಲೇಜ್ (ಈಗಿನ ಯೂನಿವರ್ಸಿಟಿ ಕಾಲೇಜ್) ನ ಮೊದಲ ಭಾರತೀಯ ಪ್ರಾಂಶುಪಾಲರಾಗಿದ್ದರು. ಕೇರಳಕ್ಕಾಗಿ ವಿಶ್ವವಿದ್ಯಾನಿಲಯವನ್ನು ಅನನ್ಯವಾಗಿ ದೃಶ್ಯೀಕರಿಸಿದ ವ್ಯಕ್ತಿ ಇವರಾಗಿದ್ದಾರೆ. ಮಲಯಾಳಂ ಕಾವ್ಯದ ಕೌಶಲ್ಯ ಮತ್ತು ಚೈತನ್ಯವನ್ನು ಪುನರುಜ್ಜೀವನಗೊಳಿಸಿದ "ಪ್ರಾಸವದಾ" ದಲ್ಲಿನ ಸುಧಾರಣಾವಾದಿಗಳ ಸಮೂಹವನ್ನು ರಾಜಾರಾಜವರ್ಮವನ್ನು ಸಕ್ರಿಯವಾಗಿ ಮುನ್ನಡೆಸಿದರು. ಎ.ಆರ್. ಅವರು ಬರೆದ "ಮಲಯ ವಿಲಾಸಂ" ಅನ್ನು ಕವಿಯಾಗಿ ಅವರ ಮೇಧಾಶಕ್ತಿಯ ಉದಾಹರಣೆಯೆಂದು ಪರಿಗಣಿಸಲಾಗಿದೆ. ಹಲವು ಪ್ರಖ್ಯಾತ ಕಾವ್ಯ ಕೃತಿಗಳಿಗೆ ಪೀಠಿಕೆಗಳನ್ನು ಬರೆಯುವ ಮೂಲಕ, ಮಲೆಯಾಳಂ ಸಾಹಿತ್ಯದಲ್ಲಿ ಆಧುನಿಕ ವಿಮರ್ಶಾತ್ಮಕ ತೊಡಗುವಿಕೆಯ ಪ್ರವರ್ತಕರಾಗಿ ಅವರು ಸಾಧಿಸಿ ತೋರಿಸಿದರು.
ಶೈಕ್ಷಣಿಕ ಸಂಸ್ಥೆಗಳು
ಉದ್ದೇಶಿತ ಆಲಪುಳ ಮುನ್ಸಿಪಲ್ ಕಾರ್ಪೋರೇಶನ್
ಭೌಗೋಳಿಕ ಕ್ಷೇತ್ರ/ಭೂಗೋಳ
ಸಾಮಾಜಿಕ ಮತ್ತು ಸಾಂಸ್ಕೃತಿಕ ಸಂಸ್ಥೆಗಳು